CELEX: 32012R0460
Language: et
Date: 2012-05-29
Title: Komisjoni määrus (EL) nr 460/2012, 29. mai 2012 , millega keelatakse ELi liikmesriigi lipu all sõitvatel 9. püügiliiki kuuluvatel laevadel (pelaagilisi traalnootasid kasutavad külmutustraalerid) kalapüük Mauritaania majandusvööndi vetes

1.6.2012   
            
            
               ET
            
            
               Euroopa Liidu Teataja
            
            
               L 142/25
            
         KOMISJONI MÄÄRUS (EL) nr 460/2012,
   29. mai 2012,
   millega keelatakse ELi liikmesriigi lipu all sõitvatel 9. püügiliiki kuuluvatel laevadel (pelaagilisi traalnootasid kasutavad külmutustraalerid) kalapüük Mauritaania majandusvööndi vetes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,
   ning arvestades järgmist:
   
               (1)
            
            
               Nõukogu 15. juuli 2008. aasta määrusega (EÜ) nr 704/2008 (protokolli sõlmimise kohta, millega määratakse kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus ajavahemikuks 1. augustist 2008 kuni 31. juulini 2012) (2) on kalapüügivõimalused 9. püügiliiki kuuluvate laevade (pelaagilisi traalnootasid kasutavad külmutustraalerid) puhul piiratud võrdlustonnaažiga 250 000 tonni.
            
         
               (2)
            
            
               Võttes arvesse, et kõnealuse määruse artikli 2 lõike 3 alusel on ajavahemikuks 1. augustist 2011 kuni 31. juulini 2012 eraldatud 2 654 tonni suurune täiendav kvoot, ulatub kogu võrdlustonnaaž 252 654 tonnini.
            
         
               (3)
            
            
               Komisjonile esitatud teabe kohaselt on asjaomaste ELi liikmesriikide lipu all sõitvad kõnealuse püügiliigi laevad ammendanud eespool märgitud arvestusperioodiks eraldatud kvoodi.
            
         
               (4)
            
            
               Seepärast on vaja keelata kalapüük kõnealuses püügiliigis,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kvoodi ammendumine
   Asjaomastele liikmesriikidele eraldatud kvooti käsitatakse ammendatuna alates 24. aprillist 2012.
   Artikkel 2
   Keelud
   Asjaomaste liikmesriikide lipu all sõitvatel 9. püügiliiki kuuluvatel laevadel keelatakse kalapüük alates 23. aprilli 2012. aasta keskööst. Kõnealustel laevadel on keelatud pardal hoida, ümber paigutada, ümber laadida või lossida püütud kala pärast nimetatud kuupäeva.
   Artikkel 3
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. mai 2012
      
         
            Komisjoni nimel presidendi eest
         
         
            merendus- ja kalandusasjade peadirektor
         
         Lowri EVANS
      
   
   
      (1)  ELT L 343, 22.12.2009, lk 1.
   
      (2)  ELT L 203, 31.7.2008, lk 1.